CELEX: 32006R1796
Language: lt
Date: 2006-12-06 00:00:00
Title: 2006 m. gruodžio 6 d. Komisijos reglamentas (EB) Nr. 1796/2006 dėl tarifinės kvotos, taikomos tam tikroms Islandijos kilmės į Europos bendriją importuojamoms prekėms, pagamintoms iš perdirbtų žemės ūkio produktų, nurodytų Tarybos reglamente (EB) Nr. 3448/93, leidimo naudoti 2007 metais

7.12.2006   
            
            
               LT
            
            
               Europos Sąjungos oficialusis leidinys
            
            
               L 341/20
            
         
      KOMISIJOS REGLAMENTAS (EB) Nr. 1796/2006
   2006 m. gruodžio 6 d.
   dėl tarifinės kvotos, taikomos tam tikroms Islandijos kilmės į Europos bendriją importuojamoms prekėms, pagamintoms iš perdirbtų žemės ūkio produktų, nurodytų Tarybos reglamente (EB) Nr. 3448/93, leidimo naudoti 2007 metais
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 7 straipsnio 2 dalį,
   atsižvelgdama į 1999 m. birželio 21 d. Tarybos sprendimą 1999/492/EB dėl Europos bendrijos ir Islandijos Respublikos susitarimo sudarymo pasikeičiant laiškais dėl Europos ekonominės bendrijos ir Islandijos Respublikos susitarimo protokolo Nr. 2 (2), ypač į jo 2 straipsnį,
   kadangi:
   
               (1)
            
            
               Sprendimu 1999/492/EB patvirtintas Europos bendrijos ir Islandijos Respublikos susitarimas pasikeičiant laiškais dėl Europos ekonominės bendrijos ir Islandijos Respublikos susitarimo protokolo Nr. 2 nustato metinę tarifinę kvotą iš Islandijos importuojamiems konditerijos gaminiams iš cukraus, šokoladui ir kitiems maisto produktams, turintiems kakavos. Būtina leisti naudoti minėtąją kvotą 2007 m.
            
         
               (2)
            
            
               1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), nustatomos tarifinių kvotų administravimo taisyklės. Tikslinga numatyti, kad šiuo reglamentu leidžiamos naudoti tarifinės kvotos būtų administruojamos vadovaujantis šiomis taisyklėmis.
            
         
               (3)
            
            
               Šiame reglamente numatytos priemonės atitinka Horizontaliųjų klausimų dėl prekybos I priede neišvardytais perdirbtais žemės ūkio produktais vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede išvardytoms Islandijos kilmės prekėms, importuojamoms į Bendriją, nuo 2007 m. sausio 1 d. iki gruodžio 31 d. taikomi tame pačiame priede nustatyti muitai, neviršijant nurodytų metinės kvotos ribų.
   2 straipsnis
   Pagal Reglamento (EEB) Nr. 2454/93 308a, 308b ir 308c straipsnius Komisija administruoja 1 straipsnyje nurodytą tarifinę kvotą.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 6 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 318, 1993 12 20, p. 18. Reglamentas su paskutiniais pakeitimais, padarytais Reglamentu (EB) Nr. 2580/2000 (OL L 298, 2000 11 25, p. 5).
   
      (2)  OL L 192, 1999 7 24, p. 47.
   
      (3)  OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 402/2006 (OL L 70, 2006 3 9, p. 35).
   
      PRIEDAS
      
                  Eilės Nr.
               
               
                  KN kodas
               
               
                  Aprašymas
               
               
                  Kvotos dydis
               
               
                  Taikomas muito tarifas
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Konditerijos gaminiai, kurių sudėtyje nėra kakavos (įskaitant baltąjį šokoladą), kurių KN kodas yra 1704 90
               
               
                  500 tonų
               
               
                  50 % muito tarifo, taikomo trečiosioms šalims (1), bet ne daugiau kaip 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Šokoladas ir kiti maisto produktai, turintys kakavos, kurių KN kodai yra 1806 32, 1806 90, 1905 31 ir 1905 32
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Saldūs sausainiai, vafliai ir sausblyniai
               
            
         (1)  Trečiosioms šalims taikomas muito tarifas: tarifas susidedantis iš ad valorem muito, o tam tikrais atvejais ir iš žemės ūkiui skirtos mokesčio dalies, kuri negali viršyti maksimalaus muito tarifo dydžio, jeigu tai numatyta Bendrajame muitų tarife.